விளையாட்டுப் போட்டிகளைப் பார்ப்பவர்கள் இரண்டே ரகம்தான். ஒன்று, வெற்றியைக் கொண்டாடுபவர்கள். இன்னொன்று, அந்த விளையாட்டைக் கொண்டாடுபவர்கள். கால்பந்து ரசிகர்களும் அப்படித்தான். எப்படியாவது தங்கள் அணி வெற்றிபெற வேண்டும் என்று நினைப்பார்கள். இல்லையேல், தோற்றாலும், தங்கள் அணியின் ஆட்டத்தை, அழகை ஆழமாக ரசிப்பார்கள். ஒவ்வொரு அணிக்கும் இப்படி இரண்டு வகையான ரசிகர்கள் உண்டு. அப்படி வெற்றிகளைப் பிராதனப்படுத்திய அர்செனல் ரசிகர்களின் போராட்டம் வெங்கரின் 22 ஆண்டுகால சகாப்தத்தை முடிவுக்குக் கொண்டுவந்துவிட்டது. பிரீமியர் லீக் வென்று 14 ஆண்டுகள் ஆகிவிட்டது. கடந்த சில ஆண்டுகளாக நான்காம் இடமே நிரந்தரம் என்றும் ஆகிவிட்டபடியால் பொறுக்க முடியாத ரசிகர்கள் பொங்கிவிட்டனர்.